CELEX: 22007D0671
Language: mt
Date: 2007-10-08 00:00:00
Title: 2007/671/KE: Deċiżjoni Nru 1/2007 tal-Kumitat Konġunt tal-KE/Id-Danimarka-il-Gżejjer Faeroe tat- 8 ta’ Ottubru 2007 li temenda l-Protokoll nru 4 tal-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra

19.10.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 275/32
               
            DEĊIŻJONI Nru 1/2007 TAL-KUMITAT KONĠUNT TAL-KE/ID-DANIMARKA-IL-GŻEJJER FAEROE
      tat-8 ta’ Ottubru 2007
      li temenda l-Protokoll nru 4 tal-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra
      (2007/671/KE)
      IL-KUMITAT KONĠUNT,
      Wara li kkunsidra l-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra (1), minn hawn ’il quddiem imsejjaħ “il-Ftehim”, u b’mod partikolari l-Artikolu 34(1) tiegħu,
      Billi:
      
                  (1)
               
               
                  Skond l-Artikolu 1 tal-Protokoll 4 tal-Ftehim, il-Kommunità tat konċessjonijiet tariffarji għall-għalf tal-ħut tal-Gżejjer Faeroe, fir-rigward ta' kwota tariffarja annwali ta' 5 000 tunnellata.
               
            
                  (2)
               
               
                  Skond id-deċiżjoni Nru 2/98 tal-Kumitat Konġunt tal-KE/id-Danimarka-Gżejjer Faeroe (2), din il-kwota tariffarja kienet żdiedet għal 10 000 tunnellata mill-1 ta' Jannar 2000 'il quddiem.
               
            
                  (3)
               
               
                  L-awtoritajiet tal-Gżejjer Faeroe ressqu talba biex jiżdiedu l-konċessjonijiet tariffarji mill-Komunità għal dawn il-prodotti.
               
            
                  (4)
               
               
                  Għandu jiġi permess irduppjar tal-kwota tariffarja annwali eżistenti.
               
            
                  (5)
               
               
                  L-għalf tal-ħut, li jibbenefika mir-reġim preferenzjali ta' importazzjoni, jista' ma' jkunx fih glutina miżjuda.
               
            
                  (6)
               
               
                  Din il-kwota hija suġġetta għal klawsola ta' evalwazzjoni. Għal din ir-raġuni, il-Kumitat Konġunt, skond l-Artikolu 31 (2) tal-Ftehim, għandu jagħmel skambju ta' tagħrif regolarment.
               
            
                  (7)
               
               
                  L-Artikolu 1 tal-Protokoll 4 għandu jiġi emendat,
               
            IDDEĊIEDA KIF ĠEJ:
      Artikolu 1
      Il-Protokoll 4 tal-Ftehim għandu jiġi emendat kif ġej:
      
                  (1)
               
               
                  Fl-Artikolu 1, it-test fit-tabella relatata mal-kodiċi tan-NM ex 2309 90 10, ex 2309 90 31 u ex 2309 90 41 għandha tinbidel bit-test li ġej:
                  
                              “Il-kodiċi tan-NM
                           
                           
                              Deskrizzjoni
                           
                           
                              Rata tad-dazju
                           
                           
                              Kwota tariffarja
                              (f'tunnellati)
                           
                        
                              ex 2309 90 10  (*)
                              
                              ex 2309 90 31  (*)
                              
                              ex 2309 90 41  (*)
                              
                           
                           
                              Għalf tal-ħut
                           
                           
                              0 
                           
                           
                              20 000 
                           
                        
            
                  (2)
               
               
                  It-test li ġej għandu jiżdied ma' l-Artikolu 1:
                  “Fir-rigward tal-kwota tariffarja stabbilita għall-għalf tal-ħut taħt il-kodiċijiet tan-NM ex 2309 90 10, ex 2309 90 31 u ex 2309 90 41, għandu japplika dan li ġej:
                  
                              1.
                           
                           
                              L-awtoritajiet tal-Gżejjer Faeroe għandhom jiċċertifikaw li l-għalf tal-ħut esportat lejn l-UE skond din il-kwota preferenzjali ma jkunx fih glutina miżjuda, flimkien mal-glutina li tinstab b'mod naturali fiċ-ċereali li jistgħu jinżiedu mat-taħlita ta' dan l-għalf. Il-Komunità Ewropea tista' tipproċedi għall-kontrolli fit-taħlita ta' l-għalf tal-ħut fil-Gżejjer Faeroe, speċjalment fil-kontenut tal-glutina.
                           
                        
                              2.
                           
                           
                              Il-proċedura ta' kontrolli tat-taħlit ta' l-għalf tal-ħut hija mehmuża fl-Anness I ma' dan il-Protokoll. Jekk mill-ispezzjoni jirriżulta li l-kundizzjonijiet meħtieġa għall-għotja ta' din il-preferenza kummerċjali ma jintlaħqux, il-Kummissjoni tista' tissospendi din il-preferenza sakemm ma jkunx hemm il-kundizzjonijiet xierqa.”
                           
                        
            
                  (3)
               
               
                  L-Anness hawn mehmuż għandu jiġi anness.
               
            Artikolu 2
      Il-Kumitat Konġunt għandu jissorvelja l-użu ta' din il-kwota tariffarja. Skond l-użu ta' din il-kwota u skond kif jevolvu il-kundizzjonijiet tas-suq, il-Kumitat Konġunt għandu jevalwa din il-kwota tariffarja fi żmien erba' snin.
      Artikolu 3
      Iż-żieda fil-volum tal-kwota tat-tariffa għas-sena kalendarja 2007 għandha tiġi kkalkulata pro rata temporis sa mill-1 ta' Diċembru 2007.
      Artikolu 4
      Din id-Deċiżjoni għandha tidħol fis-seħħ fl-ewwel jum tat-tieni xahar ta’ wara l-adozzjoni tagħha.
      
         Magħmula fi Brussell, 8 ta’ Ottubru 2007.
         
            
               Għall-Kumitat Konġunt
            
            
               Il-President
            
            Leopoldo RUBINACCI
         
      
      
         (1)  ĠU L 53, 22.2.1997, p. 2.
      
         (2)  ĠU L 263, 26.9.1998, p. 37.
      
         (*)  Għalf tal-ħut li jibbenifika mir-reġim preferenzjali ta' importazzjoni jista' ma jkunx fih glutina miżjuda, flimkien mal-glutina li tinstab b'mod naturali fiċ-ċereali li jistgħu jinżiedu mat-taħlita ta' dan l-għalf.”
      
         ANNESS
         
            
               “ANNESS I
               Il-proċedura ta' kontrolli tat-taħlit ta' l-għalf tal-ħut
               Artikolu 1
               L-awtoritajiet tal-Gżejjer Faeroe għandhom jikkomunikaw lill-Kummissjoni d-dispożizzjonijiet ta' kontroll li adottaw fir-rigward ta' l-Artikoli 1 u 2 ta' din id-deciżjoni. L-awtoritajiet tal-Gżejjer Faeroe għandu jkollhom kull tagħrif meħtieġ għall-kontroll tal-kontenut tal-glutina fl-għalf tal-ħut esportat lejn l-UE disponibbli għall-Kummissjoni u għandhom jieħdu kull miżura xierqa sabiex jiffaċilitaw il-kontrolli li l-Kummissjoni jidhrilha li huma xierqa f'dan ir-rigward.
               Artikolu 2
               Il-Komunità Ewropea tista' tipproċedi bil-kontrolli tat-taħlita ta' l-għalf tal-ħut fil-Gżejjer Faeroe. L-intrapriżi ta' l-għalf tal-ħut għandhom jagħmlu l-istabbilimenti u r-reġistri ta' l-istokk tagħhom aċċessibbli immedjatament sabiex jippermettu lill-ispetturi jittraċċaw il-materja prima li jkunu użaw. L-ispetturi għandhom jitħallew jieħdu kampjuni għall-analiżi.
               L-ispetturi għandu jkollhom dritt li jikkontrollaw it-taħlit ta' l-għalf tal-ħut, il-materja prima u pproċessata, u l-kotba u dokumenti oħrajn, inkluż dokumenti u l-metadejta miġbura jew riċevuta jew irreġistrata fuq mezz elettroniku, dwar reġistri ta' l-istokk.
               Artikolu 3
               L-ispezzjonijiet għandhom isiru minn esperti tal-Kummissjoni jew ta' l-Istati Membri, hawnhekk imsejħa ‘spetturi’. L-esperti mill-Istati Membri li għandhom ikunu fdati bix-xogħol tat-twettiq ta' dawn l-ispezzjonijiet għadhom ikunu maħtura mill-Kummissjoni.
               Artikolu 4
               Dawk l-ispezzjonijiet għandhom isiru f'isem il-Komunità, li għandha tipprovdi għan-nefqa ta' dawn l-ispetturi.
               L-ispetturi għandhom jgħarrfu lill-awtoritajiet ta' Faeroe dwar spezzjoni sabiex l-aġenti tal-Gżejjer Faeroe jkunu jistgħu jieħdu sehem f'dawn l-ispezzjonijiet.
               Artikolu 5
               Jistgħu jsiru arranġamenti dettaljati dwar kif jistgħu jipproċedu l-kontrolli mill-Kummissjoni ma' l-awtoritajiet tal-Gżejjer Faeroe direttament.”